Dala_FM news - March 16, 2021 - 7am

﻿
Evaluation Only. Created with Aspose.Words. Copyright 2003-2022 Aspose Pty Ltd.
7AM DALA FM NEWS 16TH MARCH 2021
HEADLINE
1. KAMITI MATAYO DUOND BURA MAR JUBILEE OGOLO PARO MAR GWETHO OKO JALUP KER WILLIAM RUTO ELEMO MAR JALUP OGAI MAR DUOND BURANO.
2. JOKENYA MILLION 1.4 ONGE KOD NYALO MAR YUDO MIGAGO KATA CHIEMO MAPILEPILE.
3. JI 6 ONDHI ETUDRUOK GI CHOMO STIMA EYO MAOK OPUODHI EBOMA MA NAIROBI.
4. MCAS MAG KISUMU COUNTY OCHAYO TEND COUNTY MA KISUMU KUOM REM CHUALO DONGRUOK E SUB-COUNTIES.
5. JONJORE OLAL GI JOPUONJ EPINY NIGERIA

NATIONAL
RUTO 
KAMITI MATAYO DUOND BURA MAR JUBILEE OGOLO PARO MAR GWETHO OKO JALUP KER WILLIAM RUTO ELEMO MAR JALUP OGAI MAR DUOND BURANO.
KAMITINO OSECHUALO PARO MARGI NE DUOL MADUONG’ MATAYO DUOND BUCH JUBILEE MA OCHUOYE KOM GI OGAI MAR DUOND BURANO, KER UHURU KENYATTA.
BEDO MAR MIGOSI RUTO ELEMO MAR DUOND BUCH JUBILEE KORO ODIEDO ELWET JATENDE MAEN KER KENYATTA.
JUMBE MANOK MOKADHO MIGOSI RUTO NE OSENYISO CHICH MARE NI NITIERE CHIENRO MAR GOLO E DUOND BUCH JUBILEE.
JAGORO MAR DUOND BURANO MIGOSI RAPHAEL TUJU OYANGO WACHNI KA OLERO NI GINO MODONG’ EN MONDO JATEND PINY OWACHO OLUONG ROMO MAR DUOND BURANO MAR YANGO WACH DUARO MAR GOLO MIGOSI RUTO ETEND JUBILEE.
CHIEMO
JOKENYA MILLION 1.4 ONGE KOD NYALO MAR YUDO MIGAGO KATA CHIEMO MAPILEPILE.
KAMITI MAKENDE MANG’IYO WACH NENO NI JOPINY OBEDO KOD CHIEMO MOROMO OLERO NI KWAN JOKENYA MAONGE NYALO MAR YUDO CHIEMO KIDEK NYONO MILLION 2 KOCHOPO DWE MAR 5 HIGANI.
NONRO MANE OTIM E COUNTIES 23 OYANGO COUNTIES EGWENGE MOTUO KAKA MAGO MA NG’AU AHINYA NE NOK CHIEMO KALUWORE GI KOTH MAONGE KOD TUO MAR CORONA.
INSERT: CHIEMO
DERO MAR CHAM EPACHOKA, NCPB, OLERO NI GIRITO PINY OWACHO MONDO OPUODH BUDGET MAR SH.BILLION 4 MANYALO KONYO NYIEWO BANDO MAINYALO RESGO NGIMA JOPINY MASANI KECH KIDEK NEGO.
NCPB OSENYIEWO GUNDE GANA 650 KUOM JOPUR, KWAN MAGILERO NI TIN MOKADHO.
TUDRUOK MAR SITIMA
JI 6 ONDHI ETUDRUOK GI CHOMO STIMA EYO MAOK OPUODHI EBOMA MA NAIROBI.
JOGO ONDHI E APEDHA MODICH MA KAMBI STIMA MA PACHOKA NE OTIMO EKAR DAK MONGOHORE MA HURUMA.
JATAA TIJE E KAMBI MAR KENYA POWER BENARD NGUGI OLERO NI GIYUDO LAL MADUONG’ KOKADHO EWECHE CHOMO STIMA TOK CHIK.
OLERO NI CHIENRO OSKETI MADHI NENO NI OPEDH JOGO MACHOMO STIMA TOK CHIK EGWENGE DUTO MAPACHOKA.
NEK 
OBILA MA KAKAMEGA OLORO NE RAWERA MA WUOYI MAJA CLASS 6 MANE OGOYO GI KIDI MA ONEGO NERGI MAEN JAPUONJ E LUGOSE SUB-LOCATION KAGILARO PII.
RAWERANO NE OGOYO MAURICE SHIBUTSE, 47, GI KIDI EWIYE BANG’ KANE OTAME TUOMO PII MANE ODWA TIYO GODO.
JAGONO BANG’E NE OPODHO PINY KANE CHUNYE OCHOT KAITEMO RES NGIMANE EKAR THIETH MADUONG’ MA KAKAMEGA COUNTY GENERAL HOSIPTAL.
JATEND OBILA MA KAKAMEGA EAST ROBERT MAKAU OYANGO WACHNI KA OLERO NI RAWERANO OSELORNE ETESEND OBILA MA SHISASARI KAICHANO CHUALE EDOHO KANONRO ORUMO.
RINGRE NER MARE NI E KAR KANO JOGO MOTHO MA KAKAMEGA.

KISUMU 
MCAS MAG KISUMU COUNTY OCHAYO TEND COUNTY MA KISUMU KUOM REM CHUALO DONGRUOK E SUB-COUNTIES.
MCA MA KOLWA EAST MIGOSI STEVE OWITI OLERO NI DONGRUOGE MA NENORE E WARDS GIN MAGO MANE OCHAK GI MCAS EHIKGI MOKUONGO E APISI.
OLERO NI CHIENRO MANE TEND KISUMU OCHAKO E SUB-COUNTIES POK OTIEKI.
OLERO NI PESA MAITIYOGO E CHULO JOTIJE KISUMU COUNTY MEDO MANA DHI MALO NIKECH NITIERE MOKO KUOM JOTIJE MACHAMO OSARA TO ONGE KATA GIMA GITIMO.
MCA MA MARKET MILIMANI MIGOSI SETH KANGA BENDE NE OCHAYO TEND KISUMU COUNTY EWI DIGNI EWECHE CHOKO OSURU.
OLERO NI CHIENRO MAR MUKO KUONDE OHALA TO ONGE KUONDE MAMOKO MA ITERE JO OHALA INYO DONGRUOK E KISUMU.
MIGOSI KANGA OYUAK NI KISUMU COUNTY CHULO MANA OSARA TO ONGE DONGRUOK MA INENO.

Created with an evaluation copy of Aspose.Words. To discover the full versions of our APIs please visit: https://products.aspose.com/words/